

VLADA REPUBLIKE HRVATSKE

Zagreb, 21. listopada 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo kulture i medija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad izložbom „Sloboda se njegovim imenom zove“, u povodu obilježavanja 30. obljetnice stradanja Vukovara (Zagreb, 4. studenoga 2021.)  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_\_ 2021. donijela

**Z A K L J U Č A K**

 1. Vlada Republike Hrvatske prihvaća pokroviteljstvo nad izložbom „Sloboda se njegovim imenom zove“, u povodu obilježavanja 30. obljetnice stradanja Vukovara, sukladno zamolbi Nacionalne i sveučilišne knjižnice u Zagrebu.

 2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E N J E**

Nacionalna i sveučilišna knjižnica u Zagrebu, u suradnji s Večernjim listom, udrugom za promicanje kulture povijesti Kliofest i Gradskom knjižnicom Vukovar u povodu obilježavanja 30. obljetnice stradanja Vukovara, organizira tematsku izložbu „Sloboda se njegovim imenom zove“. Potaknuti dosadašnjim djelovanjem Zbirke knjižnične građe o Domovinskom ratu koja okuplja i daje na korištenje svu relevantnu građu o Domovinskome ratu, Nacionalna i sveučilišna knjižnica u Zagrebu će u suradnji s partnerima, predstaviti izloške u nekoliko tematskih cjelina, knjižničnu građu o bitci za Vukovar, fotografske zapise hrvatskih fotoreportera te književna i likovna djela koja svjedoče o bogatoj kulturi grada Vukovara.

Slijedom navedenog, a s obzirom na cjelokupnu važnost događaja kao i na obilježavanje 30. obljetnice stradanja Vukovara, predlažemo da Vlada Republike Hrvatske prihvati pokroviteljstvo navedene izložbe.